ดุเดือด กิ่งเพชร เบียด ยอดภูหลวง ซิวเข็มขัดแชมป์เดอะ ฮีโร่ฯ
กิ่งเพชร บ้านนักสู้ อาศัยการเร่งเครื่องออกอาวุธในช่วงท้าย ไล่เบียดเอาชนะคะแนน ยอดภูหลวง ศักดิ์สมชาย ไปได้อย่างสุดมัน กระชากเข็มขัดแชมป์รุ่น 65 กิโลกรัม ศึกมวยไทย เดอะ ฮีโร่ฯ ไปครองได้สำเร็จ,วันที่ 17 มี.ค.61 การแข่งขันศึกมวยไทยรายการใหม่ The Hero Champion Challenge ชกกันในกติกา 3 ยก โดยมียอดนักสู้จากทั่วมุมโลกเข้าร่วมชิงชัย จากเวทีแม็กซ์มวยไทย สเตเดียม พัทยา สำหรับคู่เอกประเดิมรายการ เป็นการชกชิงเข็มขัดแชมป์ในพิกัด 65 กิโลกรัม ระหว่าง กิ่งเพชร บ้านนักสู้ ในมุมแดง พบกับ ยอดภูหลวง ศักดิ์สมชาย มุมน้ำเงิน,เปิดฉากยกแรก ยอดภูหลวง เป็นฝ่ายเดินเข้าหาก่อน พร้อมกับสาดแข้งขวาชวนทะเลาะ แต่ยังทำอะไรได้ไม่จะแจ้งมากนัก,ถัดมาในที่ 2 เกมดุเดือดมากขึ้น เมื่อทั้งคู่ปักหลักแลกอาวุธกลางเวทีกันชนิดไม่มีใครยอมใคร ยอดภูหลวง ในมุมน้ำเงิน หันมาเล่นวงใน กอดคอตีเข่าโชว์ความแข็งแกร่ง ขณะที่ กิ่งเพชร ก็ไม่น้อยหน้าแทงเข่าสวยๆ ได้หลายจังหวะ,และในยกที่ 3 กิ่งเพชร มุมแดง เมื่อรู้ตัวว่าเป็นรอง ก็พยายามเดินเข้าหามากขึ้น เพื่อออกอาวุธเก็บแต้มคืนบ้าง และมาสับศอกใส่ต้นคอ ยอดภูหลวง เข้าตากรรมการอย่างจังในช่วงท้าย,ทำให้ครบ 3 ยก กรรมการรวมคะแนนก่อนชูมือให้กับ กิ่งเพชร บ้านนักสู้ เป็นฝ่ายเอาชนะคะแนน ยอดภูหลวง ศักดิ์สมชาย ไปในที่สุด.,ผลการแข่งขันในคู่อื่น,วสินชัย สมศักดิ์ก่อสร้าง (ไทย) เสมอ ยุทธพร สุธนทนายความ (ไทย),สายฟ้า ส.สราวุธ (ไทย) แพ้คะแนน แอตทีฟ บาเดอร์ได (โมร็อกโก),สามจี เพชรบ้านนา (ไทย) ชนะคะแนน ไมค์ เดอเดเลียน (ฝรั่งเศส),ธนูศึกเล็ก อ.ขวัญเมือง (ไทย) แพ้คะแนน อภิวัทน์ อ.สมนึก (ไทย)
กิ่งเพชร บ้านนักสู้ อาศัยการเร่งเครื่องออกอาวุธในช่วงท้าย ไล่เบียดเอาชนะคะแนน ยอดภูหลวง ศักดิ์สมชาย ไปได้อย่างสุดมัน กระชากเข็มขัดแชมป์รุ่น 65 กิโลกรัม ศึกมวยไทย เดอะ ฮีโร่ฯ ไปครอง
มวยไทย,มวยไทยรัฐ,เดอะ ฮีโร แชมเปียน แชลเลนจ์,กิ่งเพชร บ้านนักสู้,ยอดภูหลวง ศักดิ์สมชาย